cyanic-selkie/wikianc huggingface dataset:
Παραβίαση δεδομένων ομοσπονδιακής κυβέρνησης ΗΠΑ 2020
Το 2020, μια μεγάλη κυβερνοεπίθεση που φέρεται ότι διέπραξε μια ομάδα με την υποστήριξη της ρωσικής κυβέρνησης παραβίασε χιλιάδες οργανισμούς παγκοσμίως, συμπεριλαμβανομένων πολλών υπηρεσιών της ομοσπονδιακής κυβέρνησης των Ηνωμένων Πολιτειών, προκαλώντας μια σειρά παραβιάσεων δεδομένων. Η κυβερνοεπίθεση και η παραβίαση δεδομένων θεωρούνται ως ένα από τα χειρότερα περιστατικά κυβερνοκατασκοπείας που υπέστησαν ποτέ οι ΗΠΑ, λόγω της ευαισθησίας και της σημασίας των στόχων και της μεγάλης διάρκειας (οκτώ έως εννέα μήνες) κατά την οποία είχαν πρόσβαση οι χάκερ. Μέσα σε λίγες ημέρες από την αποκάλυψή της, τουλάχιστον 200 οργανισμοί σε όλο τον κόσμο γνωστοποίησαν ότι έχουν επηρεαστεί από την επίθεση, και ορισμένοι από αυτούς ότι ενδέχεται να έχουν υποστεί παραβιάσεις δεδομένων. Στους οργανισμούς αυτούς περιλαμβάνονται το ΝΑΤΟ, η κυβέρνηση του Ηνωμένου Βασιλείου, το Ευρωπαϊκό Κοινοβούλιο, η Microsoft και άλλοι.
Η επίθεση, η οποία δεν είχε εντοπιστεί για μήνες, δημοσιοποιήθηκε για πρώτη φορά στις 13 Δεκεμβρίου 2020, και αρχικά ανακοινώθηκε ότι επηρέασε μόνο το Υπουργείο Οικονομικών των ΗΠΑ και την Εθνική Υπηρεσία Τηλεπικοινωνιών και Πληροφοριών (NTIA), μια υπηρεσία που υπάγεται στο Υπουργείο Εμπορίου των ΗΠΑ. Τις επόμενες ημέρες όμως, πολλές υπηρεσίες και ιδιωτικοί οργανισμοί ανέφεραν παραβιάσεις.
Η κυβερνοεπίθεση ξεκίνησε το αργότερο τον Μάρτιο του 2020. Οι εισβολείς εκμεταλλεύτηκαν λογισμικό ή κωδικούς πρόσβασης από τουλάχιστον τρεις αμερικανικές εταιρείες: τη Microsoft, τη SolarWinds και τη VMware. Μια επίθεση αλυσίδας εφοδιασμού σε υπηρεσίες νέφους της Microsoft παρείχε έναν τρόπο στους εισβολείς να διεσδύσουν στα συστήματα των στόχων τους. Τέλος, τα ελαττώματα ασφαλείας σε προϊόντα της Microsoft και της VMware επέτρεψαν στους εισβολείς να αποκτήσουν πρόσβαση σε μηνύματα ηλεκτρονικού ταχυδρομείου και σε άλλα έγγραφα,  και να πραγματοποιήσουν ομοσπονδιακό έλεγχο ταυτότητας σε πόρους των στόχων μέσω συστημάτων ενιαίας εισόδου.
Εκτός από την κλοπή δεδομένων, η επίθεση προκάλεσε δαπανηρή ταλαιπωρία σε δεκάδες χιλιάδες πελάτες της SolarWinds, οι οποίοι κλήθηκαν να ελέγξουν εάν είχαν παραβιαστεί, και έπρεπε να θέσουν τα συστήματα τους εκτός σύνδεσης και να ξεκινήσουν μακροχρόνιες διαδικασίες προληπτικής απολύμανσης. Ο γερουσιαστής των ΗΠΑ Ντικ Ντάρμπιν χαρακτήρισε την κυβερνοεπίθεση ως ισοδύναμη με κήρυξη πολέμου. Ο Πρόεδρος Ντόναλντ Τραμπ έμεινε σιωπηλός για μέρες μετά την επίθεση, και τελικά δήλωσε ότι η Κίνα, και όχι η Ρωσία, θα μπορούσε να είναι υπεύθυνη για την επίθεση, και ότι «όλα είναι υπό έλεγχο».
Ιστορικό
Η έναρξη της παραβίασης της SolarWinds ξεκίνησε γύρω στο Σεπτέμβριο του 2019, όταν υπάλληλοι της SolarWinds παρατήρησαν δραστηριότητα παραβίασης στο εταιρικό τους περιβάλλον. Ο κύκλος ανάπτυξης προϊόντων παραβιάστηκε και εισήχθη κακόβουλος κώδικας στη διαδικασία δημιουργίας εκδόσεων και ενημερώσεων λογισμικού. Το προϊόν ασφαλείας FireEye εντόπισε για πρώτη φορά ασυνήθιστη κίνηση που προέρχεται από το προϊόν SolarWinds με προορισμό στη Ρωσία. Όταν ανακαλύφθηκε η παραβίαση, οι ΗΠΑ δεν διέθεταν εγκεκριμένο από τη Γερουσία Διευθυντή στην Υπηρεσία Κυβερνοασφάλειας και Υποδομών (CISA), τον κορυφαίο αξιωματούχο κυβερνοασφάλειας, που είναι υπεύθυνος για το συντονισμό της αντίδρασης σε τέτοια περιστατικά. Ο προηγούμενος, Κρις Κρεμπς, είχε απολυθεί στις 18 Νοεμβρίου 2020. Επίσης εκείνη την εποχή, το Υπουργείο Εσωτερικής Ασφάλειας (DHS), το οποίο προϊσταται της CISA, δεν διέθετε εγκεκριμένο από τη Γερουσία Γραμματέα, Αναπληρωτή Γραμματέα, Γενικό Σύμβουλο, Προϊστάμενο Πληροφοριών και Ανάλυσης και Προϊστάμενο Διαχείρισης, και ο Τραμπ είχε πρόσφατα εκδιώξει τον Αναπληρωτή Διευθυντή της CISA. Πολλές ομοσπονδιακές συστάσεις για την κυβερνοασφάλεια που έγιναν από το Γραφείο Κυβερνητικής Λογοδοσίας και άλλες υπηρεσίες δεν είχαν εφαρμοστεί.
Η SolarWinds, ένας πάροχος λογισμικού παρακολούθησης δικτύου με έδρα στο Τέξας, είχε ήδη εμφανίσει ελλείψεις ασφαλείας πριν από την επίθεση. Η SolarWinds δεν διέθετε διευθυντή ασφαλείας πληροφοριών ή διευθυντή κυβερνοασφάλειας. Οι κυβερνοεγκληματίες πωλούσαν πρόσβαση στις υποδομές της SolarWinds τουλάχιστον από το 2017. Η SolarWinds συμβούλευε τους πελάτες της να απενεργοποιήσουν εργαλεία προστασίας από ιούς πριν εγκαταστήσουν το λογισμικό της. Τον Νοέμβριο του 2019, ένας ερευνητής ασφαλείας είχε προειδοποιήσει την SolarWinds ότι ο διακομιστής FTP της δεν ήταν ασφαλής, προειδοποιώντας ότι "οποιοσδήποτε χάκερ θα μπορούσε να ανεβάσει κακόβουλα [αρχεία]" τα οποία στη συνέχεια θα μπορούσαν να διανεμηθούν στους πελάτες της. Επίσης, ο λογαριασμός Microsoft Office 365 της SolarWinds είχε παραβιαστεί και οι εισβολείς είχαν πρόσβαση σε email και πιθανώς σε άλλα έγγραφα της εταιρείας.
Εκμετάλλευση ευπάθειας της Microsoft
Οι εισβολείς εκμεταλλεύτηκαν ευπάθειες σε προϊόντα, υπηρεσίες και υποδομή διανομής λογισμικού της Microsoft.
Τουλάχιστον ένας μεταπωλητής των υπηρεσιών νέφους της Microsoft παραβιάστηκε από τους εισβολείς, συνιστώντας μια επίθεση αλυσίδας εφοδιασμού που επέτρεψε στους εισβολείς να αποκτήσουν πρόσβαση σε υπηρεσίες νέφους της Microsoft που χρησιμοποιούν οι πελάτες του μεταπωλητή.
Παράλληλα, το λεγόμενο Zerologon, μια ευπάθεια στο πρωτόκολλο ελέγχου ταυτότητας NetLogon της Microsoft, επέτρεψε στους εισβολείς να αποκτήσουν πρόσβαση σε όλα τα έγκυρα ονόματα χρήστη και κωδικούς πρόσβασης σε κάθε δίκτυο της Microsoft που παραβίασαν. Αυτό τους επέτρεψε να αποκτήσουν πρόσθετους κωδικούς που είναι απαραίτητοι για να αναλάβουν τα δικαιώματα οποιουδήποτε νόμιμου χρήστη του δικτύου, το οποίο με τη σειρά του τους επέτρεψε να διεισδύσουν στους λογαριασμούς email του Microsoft Office 365.
Επιπλέον, ένα ελάττωμα στην εφαρμογή Outlook Web της Microsoft ενδέχεται να επέτρεψε στους εισβολείς να παρακάμψουν τον έλεγχο ταυτότητας πολλαπλών παραγόντων.
Διαπιστώθηκε ότι οι εισβολείς εισέβαλαν στο Microsoft Office 365 με τρόπο που τους επέτρεψε να παρακολουθούν τα μηνύματα ηλεκτρονικού ταχυδρομείου του προσωπικού των αμερικανικών υπηρεσιών για αρκετούς μήνες. Αυτή η επίθεση προφανώς χρησιμοποίησε πλαστές ηλεκτρονικές ταυτότητες κάποιου είδους, επιτρέποντας στους εισβολείς να εξαπατήσουν τα συστήματα ελέγχου ταυτότητας της Microsoft. Η παρουσία υποδομής ενιαίας σύνδεσης αύξησε τη βιωσιμότητα της επίθεσης.
Εκμετάλλευση ευπάθειας της SolarWinds
Και εδώ, οι εισβολείς χρησιμοποίησαν μια επίθεση αλυσίδας εφοδιασμού. Οι εισβολείς είχαν πρόσβαση στο σύστημα κατασκευής εκδόσεων λογισμικού της SolarWinds, πιθανώς μέσω του λογαριασμού Microsoft Office 365 της SolarWinds, ο οποίος είχε επίσης παραβιαστεί νωρίτερα.
Οι επιτιθέμενοι παραβίασαν το σύστημα κατασκευής εκδόσεων λογισμικού της SolarWinds το αργότερο τον Σεπτέμβριο του 2019. Στο σύστημα αυτό, οι εισβολείς τροποποίησαν κρυφά τις ενημερώσεις λογισμικού του λογισμικού παρακολούθησης δικτύου Orion. Η πρώτη γνωστή τροποποίηση, τον Οκτώβριο του 2019, ήταν απλώς μια απόδειξη της ιδέας που δεν ήταν κακόβουλη. Μόλις η ιδέα αποδείχθηκε ότι δουλεύει, οι επιτιθέμενοι δημιουργήσαν μια υποδομή εντολών και ελέγχου μεταξύ του Δεκέμβριου 2019 και Φεβρουάριου 2020.
Διασχιστική διαταραχή ταυτότητας
Η διασχιστική διαταραχή ταυτότητας (σύμφωνα με το DSM IV), ή διαταραχή πολλαπλής προσωπικότητας, όπως αναφερόταν παλιότερα, είναι η κατάσταση κατά την οποία μέσα σε ένα άτομο, στο πλαίσιο ποικίλων και διαφορετικών κοινωνικών και προσωπικών πλαισίων, συνυπάρχουν δύο ή και περισσότερες διακριτές ταυτότητες ή προσωπικότητες.
Παραβίαση δεδομένων ομοσπονδιακής κυβέρνησης ΗΠΑ 2020
Εκμετάλλευση ευπάθειας της SolarWinds
Οι εισβολείς φαίνεται να έχουν χρησιμοποιήσει μόνο μικρό μέρος των επιτυχημένων εγκαταστάσεων κακόβουλου λογισμικού: αυτές που βρίσκονται σε δίκτυα υπολογιστών που ανήκουν σε στόχους υψηλής αξίας. Μόλις απέκτησαν πρόσβαση στα δίκτυα-στόχους, οι επιτιθέμενοι εγκατέστησαν εργαλεία εκμετάλλευσης όπως το Cobalt strike και αναζήτησαν επιπλέον προσβάσεις. Επειδή το Orion ήταν συνδεδεμένο με λογαριασμούς πελατών του Office 365 ως αξιόπιστη εφαρμογή, οι εισβολείς μπόρεσαν να έχουν πρόσβαση σε email και άλλα εμπιστευτικά έγγραφα. Αυτή η πρόσβαση τους βοήθησε προφανώς να αναζητήσουν πιστοποιητικά που θα τους επέτρεπαν να υπογράψουν SAML tokens, επιτρέποντάς τους να παρουσιάζονται ως νόμιμοι χρήστες σε πρόσθετες υπηρεσίες του στόχου και σε υπηρεσίες νέφους όπως το Microsoft Azure Active Directory. Μόλις είχαν επιτευχθεί αυτές οι πρόσθετες παραβιάσεις, η απενεργοποίηση του παραβιασμένου λογισμικού Orion δεν θα ήταν πλέον αρκετή για να διακόψει την πρόσβαση των επιτιθέμενων στο δίκτυο-στόχο. Έχοντας πλέον αποκτήσει πρόσβαση σε δεδομένα ενδιαφέροντος, τα κρυπτογράφησαν και τα απαλλοτρίωσαν.
Βραβεία Αμερικανικής Ακαδημίας Κινηματογράφου 2013
thumb|250px|Η 86η Απονομή των Βραβείων της Αμερικανικής Ακαδημίας Κινηματογράφου.
Παραβίαση δεδομένων ομοσπονδιακής κυβέρνησης ΗΠΑ 2020
Εκμετάλλευση ευπάθειας της SolarWinds
Οι επιτιθέμενοι φιλοξένησαν τους διακομιστές εντολών και ελέγχου σε εμπορικές υπηρεσίες νέφους της Amazon, της Microsoft, της GoDaddy και άλλων. Χρησιμοποιώντας διευθύνσεις IP με προέλευση από τις ΗΠΑ και επειδή μεγάλο μέρος του κακόβουλου λογισμικού ήταν νέο, οι επιτιθέμενοι μπόρεσαν να αποφύγουν την ανίχνευση από το πρόγραμμα Αϊνστάιν, ένα εθνικό σύστημα κυβερνοασφάλειας που λειτουργεί από το Υπουργείο Εσωτερικής Ασφάλειας (DHS).
Βραβεία Αμερικανικής Ακαδημίας Κινηματογράφου 2013
Η 86η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, τίμησε τις καλύτερες ταινίες του 2013 και πραγματοποιήθηκε στις 2 Μαρτίου 2014. Η τελετή προγραμματίστηκε το μήνα Μάρτιο και όχι το Φεβρουάριο, όπως συνηθίζεται, για να μη συμπέσει με τους Χειμερινούς Ολυμπιακούς Αγώνες 2014. Οικοδέσποινα της βραδιάς ήταν για δεύτερη φορά η Έλεν ΝτιΤζένερις. Πρώτη φορά παρουσίασε τα βραβεία το 2007 στην 79η Απονομή των Βραβείων.
Διασχιστική διαταραχή ταυτότητας
Oι διαφορετικές προσωπικότητες συχνά υπάρχουν ως πλευρές οι οποίες δεν συντίθενται στο πλαίσιο μιας ενιαίας ταυτότητας του ατόμου. Προσδιορίζονται και αναγνωρίζονται ακόμα και με διαφορετικά ονόματα, ενδέχεται να έχουν εντελώς αντίθετα χαρακτηριολογικά δεδομένα, ηλικία, ακόμα και φύλο, καθώς και άγνοια η μία για το ποιόν και τη δραστηριότητα της άλλης. Το πλήθος αυτών των προσωπικοτήτων μπορεί να ανέλθει ακόμα και στις 100. Ένας πλήθος 7 προσωπικοτήτων, όπως είχε παρατηρηθεί σε μια ειδική μελέτη για το ζήτημα αυτό, δεν είναι μακριά από το μέσον όρο, μολονότι σε πολλές περιπτώσεις, στην ίδια μελέτη, διακριβώθηκαν πάνω από 10.
Βραβεία Αμερικανικής Ακαδημίας Κινηματογράφου 2013
Οι υποψηφιότητες ανακοινώθηκαν στις 16 Ιανουαρίου 2014 από την πρόεδρο της Ακαδημίας Σέριλ Μπουν Άιζακς και τον ηθοποιό Κρις Χέμσγουορθ.
Παραβίαση δεδομένων ομοσπονδιακής κυβέρνησης ΗΠΑ 2020
Εκμετάλλευση ευπάθειας της SolarWinds
Ερευνητές του FBI διαπίστωσαν ότι μια άλλη ευπάθεια στο λογισμικό της SolarWinds χρησιμοποιήθηκε από χάκερ άλλης ξένης κυβέρνησης για να εισέλθουν σε υπολογιστές της αμερικανικής κυβέρνησης.
Βραβεία Αμερικανικής Ακαδημίας Κινηματογράφου 2013
Η ταινία Gravity κέρδισε 7 βραβεία, τα περισσότερα της απονομής, ανάμεσα στα οποία και το Όσκαρ Σκηνοθεσίας για τον Αλφόνσο Κουαρόν. Η ταινία 12 Χρόνια Σκλάβος κέρδισε 3 βραβεία, συμπεριλαμβανομένου του Όσκαρ Καλύτερης Ταινίας και Β' Γυναικείου Ρόλου για τη Λουπίτα Νιόνγκο. Η ταινία Dallas Buyers Club κέρδισε επίσης 3 βραβεία και έγινε η 5η ταινία στην ιστορία που κέρδισε αμφότερες τις κατηγορίες Α' Ανδρικού και Β' Ανδρικού Ρόλου για τους Μάθιου Μακόναχι και Τζάρεντ Λίτο αντίστοιχα. Το βραβείο Α' Γυναικείου Ρόλου κέρδισε η Κέιτ Μπλάνσετ για την ερμηνεία της στην ταινία Θλιμμένη Τζάσμιν.
Παραβίαση δεδομένων ομοσπονδιακής κυβέρνησης ΗΠΑ 2020
Εκμετάλλευση ευπάθειας της VMware
Οι ευπάθειες στα προϊόντα VMware Access και VMware Identity Manager χρησιμοποιήθηκαν το 2020 από επιτιθέμενους χάκερ από τη Ρωσία. Μέχρι τις 18 Δεκεμβρίου 2020, ενώ ήταν σαφώς γνωστό ότι ο δούρειος ίππος SUNBURST θα μπορούσε να χρησιμοποιηθεί για να εκμεταλλευτεί τις ευπάθειες της VMware, δεν ήταν ακόμη γνωστό αν οι επιτιθέμενοι είχαν στην πραγματικότητα χρησιμοποιήσει τις δύο ευπάθειες.
Βραβεία Αμερικανικής Ακαδημίας Κινηματογράφου 2013
Εξωτερικοί σύνδεσμοι
Οσκαρ Κατηγορία:Τελετές απονομής βραβείων Όσκαρ
Διασχιστική διαταραχή ταυτότητας
Στο εγχειρίδιο ICD του παγκόσμιου οργανισμού υγείας το όνομα αυτής της διαγνωστικής οντότητας είναι διαταραχή πολλαπλής προσωπικότητας. Και στο σύστημα DSM και στο ICD η συγκεκριμένη διάγνωση προϋποθέτει τουλάχιστον δύο διακριτές προσωπικότητες, κάθε μια από τις οποίες αναλαμβάνει περιοδικά τον έλεγχο της συμπεριφοράς του ατόμου και συνοδεύεται με ταυτόχρονη απώλεια της μνήμης που δεν εξηγείται με φυσιολογική λήθη. Η διαταραχή αυτή έχει παρουσιαστεί και μέσα από ταινίες, μεταξύ των οποίων τα Εγώ, Αυτή και ο Εαυτός Μου (2000) και Διχασμένος (2016).
Παραβίαση δεδομένων ομοσπονδιακής κυβέρνησης ΗΠΑ 2020
Συμπεράσματα από ερευνητές
Τον Ιανουάριο του 2021, η εταιρεία κυβερνοασφάλειας Kaspersky ανέφερε ότι το SUNBURST μοιάζει με το κακόβουλο λογισμικό Kazuar, το οποίο θεωρείται ότι δημιουργήθηκε από την ομάδα Turla,   μια ομάδα γνωστή από το 2008 που η εσθονική υπηρεσία πληροφοριών έχει συνδέσει με τη ρωσική ομοσπονδιακή υπηρεσία ασφαλείας, FSB.
Διασχιστική διαταραχή ταυτότητας
Παραπομπές
Κατηγορία:Αποσυνδετικές διαταραχές Κατηγορία:Διαταραχές μνήμης
Παραβίαση δεδομένων ομοσπονδιακής κυβέρνησης ΗΠΑ 2020
Δηλώσεις κυβερνητικών αξιωματούχων των ΗΠΑ
Στις 22 Οκτωβρίου 2020, η CISA και το FBI προσδιόρισαν ως εισβολέα του zerologon της Microsoft τη ρωσική ομάδα Berserk Bear, μια ομάδα που χρηματοδοτήθηκε από το κράτος και θεωρείται ότι είναι συνδεδεμένη με τη ρωσική υπηρεσία ασφαλείας FSB.
Στις 18 Δεκεμβρίου 2020, ο υπουργός Εξωτερικών των ΗΠΑ Μάικ Πομπέο δήλωσε ότι η Ρωσία ήταν «σαφώς» υπεύθυνη για την κυβερνοεπίθεση.
Στις 20 Δεκεμβρίου, ο γερουσιαστής των Δημοκρατικών Μαρκ Ουόρνερ, αφού ενημερώθηκε για το περιστατικό από αξιωματούχους πληροφοριών, δήλωσε ότι "όλες οι ενδείξεις δείχνουν τη Ρωσία".
Στις 21 Δεκεμβρίου 2020, ο πρώην Γενικός Εισαγγελέας Γουίλιαμ Μπαρ δήλωσε ότι συμφώνησε με την εκτίμηση του Πομπέο σχετικά με την προέλευση της κυβερνοεπίθεσης και ότι «σίγουρα φαίνεται να είναι οι Ρώσοι», σε αντίθεση με τον Τραμπ.
Στις 5 Ιανουαρίου 2021, η CISA, το FBI, η NSA και το Γραφείο του Διευθυντή Εθνικών Πληροφοριών, επιβεβαίωσαν όλοι ότι πιστεύουν ότι η Ρωσία ήταν ο πιο πιθανός ένοχος. Στις 10 Ιουνίου 2021, ο διευθυντής του FBI Κρίστοφερ Ρέι απέδωσε συγκεκριμένα την επίθεση στην Υπηρεσία Πληροφοριών της Ρωσίας.
Άρνηση συμμετοχής
Η ρωσική κυβέρνηση αρνήθηκε οποιαδήποτε συμμετοχή. Ο επικεφαλής της ρωσικής κατασκοπίας αρνήθηκε την ευθύνη για την κυβερνοεπίθεση, αλλά είπε ότι «κολακεύτηκε» από τις κατηγορίες των ΗΠΑ και της Βρετανίας ότι οι ρωσικές υπηρεσίες ήταν πίσω από μια τόσο περίπλοκη επίθεση.
Το κινεζικό υπουργείο Εξωτερικών εξέδωσε δήλωση που ανέφερε ότι "η Κίνα αντιτίθεται αποφασιστικά και καταπολεμά κάθε μορφή κυβερνοεπιθέσεων και κλοπής στον κυβερνοχώρο."
Επιπτώσεις
Η SolarWinds ανακοίνωσε ότι από τους 300.000 πελάτες της, οι 33.000 χρησιμοποιούν το λογισμικό Orion. Από αυτούς, περίπου 18.000 κυβερνητικές υπηρεσίες και επιχειρήσεις κατέβασαν και χρησιμοποίησαν τις παραβιασμένες εκδόσεις.
Η ανακάλυψη των παραβιάσεων στα Υπουργεία Οικονομικών και Εμπορίου των ΗΠΑ προκάλεσε αμέσως ανησυχίες ότι οι επιτιθέμενοι θα προσπαθούσαν να παραβιάσουν και άλλες υπηρεσίες, ή θα το είχαν ήδη κάνει. Οι έρευνες που ακολούθησαν απέδειξαν ότι αυτές οι ανησυχίες ήταν βάσιμες. Μέσα σε λίγες μέρες, διαπιστώθηκε παραβίαση και άλλων ομοσπονδιακών υπηρεσιών. Το Reuters ανέφερε μια ανώνυμη πηγή της κυβέρνησης των ΗΠΑ να δηλώνει τα εξής: «Αυτή είναι μια πολύ μεγαλύτερη ιστορία από μια μεμονωμένη υπηρεσία. Πρόκειται για μια τεράστια εκστρατεία κυβερνοκατασκοπείας που στοχεύει την κυβέρνηση των ΗΠΑ και τα συμφέροντά της."
Οι παραβιασμένες εκδόσεις ήταν γνωστό ότι έχουν ληφθεί από τα Κέντρα Ελέγχου και Πρόληψης Νοσημάτων, το Υπουργείο Δικαιοσύνης και ορισμένες εταιρείες κοινής ωφέλειας. Άλλες εξέχουσες αμερικανικές οργανώσεις που είναι γνωστό ότι χρησιμοποιούν προϊόντα SolarWinds, αν και όχι απαραίτητα το Orion, ήταν το Εθνικό Εργαστήριο του Λος Άλαμος, η Boeing και οι περισσότερες από τις εταιρείες του Fortune 500. Εκτός ΗΠΑ, οι πελάτες της SolarWinds περιελάμβαναν υπηρεσίες της βρετανικής κυβέρνησης, συμπεριλαμβανομένου του Υπουργείου Εσωτερικών, της Εθνικής Υπηρεσίας Υγείας, και των υπηρεσιών πληροφοριών για τα σήματα. Επίσης το ΝΑΤΟ, το Ευρωπαϊκό Κοινοβούλιο και πιθανώς η AstraZeneca. Η εταιρεία FireEye δήλωσε ότι ενδέχεται να έχουν επηρεαστεί επίσης και άλλες κυβερνητικοί, συμβουλευτικοί, τεχνολογικοί, τηλεπικοινωνιακοί και εξορυκτικοί οργανισμοί στη Βόρεια Αμερική, την Ευρώπη, την Ασία και τη Μέση Ανατολή.
Μέσω της χειραγώγησης των κλειδιών λογισμικού, οι χάκερ είχαν τη δυνατότητα πρόσβασης στα συστήματα ηλεκτρονικού ταχυδρομείου που χρησιμοποιούν οι ανώτεροι αξιωματούχοι του Υπουργείου Οικονομικών. Αυτό το σύστημα, αν και δεν ήταν διαβαθμισμένο, είναι ιδιαίτερα ευαίσθητο λόγω του ρόλου του Υπουργείου Οικονομικών στη λήψη αποφάσεων που επηρεάζουν τις αγορές, καθώς και αποφάσεων για οικονομικές κυρώσεις και αλληλεπιδράσεις με την Ομοσπονδιακή Τράπεζα των ΗΠΑ.
Η απλή λήψη μιας παραβιασμένης έκδοσης του Orion δεν ήταν απαραίτητα αρκετή για να οδηγήσει σε παραβίαση δεδομένων. Απαιτήθηκαν περαιτέρω έρευνες ανά περίπτωση για να εξακριβωθεί εάν προέκυψε παραβίαση. Αυτές οι έρευνες περιπλέχθηκαν από α) το γεγονός ότι οι επιτιθέμενοι είχαν διαγράψει σε ορισμένες περιπτώσεις αποδεικτικά στοιχεία, β) την ανάγκη διατήρησης χωριστών ασφαλών δικτύων δεδομένου ότι τα κύρια δίκτυα των οργανώσεων θεωρούνταν παραβιασμένα και γ) το γεγονός ότι το λογισμικό Orion ήταν το ίδιο εργαλείο παρακολούθησης δικτύου, χωρίς το οποίο οι ερευνητές είχαν λιγότερη πληροφόρηση για τα δίκτυα τους. Από τα μέσα Δεκεμβρίου 2020, οι έρευνες αυτές ήταν σε εξέλιξη.
Ακόμη και αν τα δεδομένα δεν απαλλοτριώθηκαν, ο αντίκτυπος ήταν σημαντικός. Ο Οργανισμός για την Κυβερνοασφάλεια και την Ασφάλεια Υποδομών (CISA) εξέδωσε σύσταση να επανεγκατασταθούν όλες οι επηρεαζόμενες συσκευές από αξιόπιστες πηγές και να θεωρηθούν παραβιασμένοι όλοι οι κωδικοί πρόσβασης που εκτίθενται στο λογισμικό SolarWinds και κατά συνέπεια να αντικατασταθούν. Επιπλέον, εταιρείες κατά του κακόβουλου λογισμικού συνιστούσαν να γίνει αναζήτηση στα αρχεία καταγραφής για συγκεκριμένους δείκτες παραβίασης.
Ωστόσο, φάνηκε ότι οι εισβολείς είχαν διαγράψει ή τροποποιήσει τις εγγραφές και ενδέχεται να έχουν τροποποιήσει τις ρυθμίσεις δικτύου ή συστήματος με τρόπους που θα μπορούσαν να απαιτούν μη αυτόματο έλεγχο. Ο πρώην σύμβουλος εσωτερικής ασφάλειας Τόμας Π. Μπόσερτ προειδοποίησε ότι μπορεί να χρειαστούν χρόνια για να εκδιώξουν τους επιτιθέμενους από τα δίκτυα των ΗΠΑ, αφήνοντάς τους σε θέση να συνεχίσουν να παρακολουθούν, να καταστρέφουν ή να αλλοιώνουν τα δεδομένα στο μεταξύ. Ο Μπρους Σνάιερ του Harvard και ο Πάνος Γιαννακογεώργος του NYU, ιδρυτικός πρύτανης του Air Force Cyber College, δήλωσαν ότι τα πληγέντα δίκτυα μπορεί να χρειαστεί να αντικατασταθούν πλήρως.
Τεχνολογικές εταιρείες και επιχειρήσεις
Στις 8 Δεκεμβρίου 2020, πριν γνωστοποιηθούν παραβιάσεις άλλων οργανισμών, η FireEye δημοσίευσε αντίμετρα κατά των εργαλείων της κόκκινης ομάδας που είχαν κλαπεί από την FireEye.
Στις 15 Δεκεμβρίου 2020, η Microsoft ανακοίνωσε ότι το SUNBURST, το οποίο επηρεάζει μόνο τις πλατφόρμες των Windows, είχε προστεθεί στη βάση δεδομένων κακόβουλου λογισμικού της Microsoft και, από τις 16 Δεκεμβρίου και μετά, θα ανιχνευόταν και θα απενεργοποιούταν από το Microsoft Defender.
Η GoDaddy παρέδωσε στην Microsoft την κυριότητα ενός τομέα εντολών και ελέγχου που χρησιμοποιήθηκε κατά την επίθεση, επιτρέποντας στη Microsoft να ενεργοποιήσει ένα killswitch στο κακόβουλο λογισμικό SUNBURST και να ανακαλύψει ποιοι πελάτες της SolarWinds μολύνθηκαν.
Η SolarWinds κατάργησε τη δημοσίευση της λίστας των πελατών της μετά την παραβίαση, αν και από τις 15 Δεκεμβρίου, η εταιρεία κυβερνοασφάλειας GreyNoise Intelligence δήλωσε ότι η SolarWinds δεν είχε αφαιρέσει τις μολυσμένες ενημερώσεις λογισμικού από τον διακομιστή διανομής της.
Γύρω στις 5 Ιανουαρίου 2021, οι επενδυτές της SolarWinds υπέβαλαν αγωγή εναντίον της εταιρείας σε σχέση με τις αποτυχίες ασφαλείας και την επακόλουθη πτώση της τιμής της μετοχής. Λίγο αργότερα, η SolarWinds προσέλαβε μια νέα εταιρεία κυβερνοασφάλειας που ιδρύθηκε από τον Κρις Κρεμπς.
Το Ίδρυμα Linux επεσήμανε ότι εάν το Orion ήταν ανοιχτού κώδικα, οι χρήστες θα μπορούσαν να το ελέγξουν, μεταξύ άλλων μέσω αναπαραγώγιμων εκδόσεων, καθιστώντας πολύ πιο πιθανό ότι το κακόβουλο λογισμικό θα είχε εντοπιστεί.
Κυβέρνηση των ΗΠΑ
Στις 18 Δεκεμβρίου 2020, ο υπουργός Εξωτερικών των ΗΠΑ Μάικ Πομπέο είπε ότι ορισμένες λεπτομέρειες της υπόθεσης πιθανότατα θα διαβαθμιστούν ώστε να μην δημοσιοποιηθούν.
Υπηρεσίες ασφαλείας
Στις 12 Δεκεμβρίου 2020, πραγματοποιήθηκε συνεδρίαση του Συμβουλίου Εθνικής Ασφαλείας στον Λευκό Οίκο για να συζητηθεί η παραβίαση ομοσπονδιακών οργανισμών. Στις 13 Δεκεμβρίου 2020, η CISA εξέδωσε οδηγία έκτακτης ανάγκης ζητώντας από τις ομοσπονδιακές υπηρεσίες να απενεργοποιήσουν το λογισμικό SolarWinds, για να μειώσουν τον κίνδυνο πρόσθετων εισβολών, παρόλο που κάτι τέτοιο θα μείωνε την ικανότητα αυτών των οργανισμών να παρακολουθούν τα δίκτυα υπολογιστών τους. Η ρωσική κυβέρνηση είπε ότι δεν συμμετείχε στις επιθέσεις.
Στις 14 Δεκεμβρίου 2020, το Υπουργείο Εμπορίου επιβεβαίωσε ότι ζήτησε από τη CISA και το FBI να ερευνήσουν. Το Συμβούλιο Εθνικής Ασφαλείας ενεργοποίησε την Οδηγία Προεδρικής Πολιτικής 41, ένα σχέδιο έκτακτης ανάγκης από την εποχή του Ομπάμα και συγκάλεσε την Ομάδα Ανταπόκρισης στον Κυβερνοχώρο. Η Κυβερνο-Διοίκηση των ΗΠΑ απείλησε με ταχεία αντίποινα εναντίον των επιτιθέμενων, εν αναμονή του αποτελέσματος των ερευνών.
Το Υπουργείο Ενέργειας βοήθησε να αντισταθμίσει το έλλειμμα προσωπικού στη CISA, διαθέτοντας πόρους για να βοηθήσει την Ομοσπονδιακή Ρυθμιστική Επιτροπή Ενέργειας (FERC) να ανακάμψει από την επίθεση στον κυβερνοχώρο. Το FBI, το CISA και το Γραφείο του Διευθυντή της Εθνικής Ασφάλειας (ODNI) δημιούργησαν μια ομάδα συντονισμού στον κυβερνοχώρο (UCG) για να συντονίσουν τις προσπάθειές τους.
Στις 24 Δεκεμβρίου 2020, η CISA είπε ότι τα δίκτυα πολιτειών και τοπικής αυτοδιοίκησης, εκτός από τα ομοσπονδιακά, και άλλους οργανισμούς, είχαν επηρεαστεί από την επίθεση, αλλά δεν έδωσε περισσότερες λεπτομέρειες.
Κογκρέσο
Η υποεπιτροπή κυβερνοασφάλειας της Επιτροπής Ένοπλων Υπηρεσιών της Γερουσίας ενημερώθηκε από αξιωματούχους του Υπουργείου Άμυνας. Η Κοινοβουλευτική Επιτροπή Εσωτερικής Ασφάλειας και η Επιτροπή Παρακολούθησης και Μεταρρύθμισης του Σώματος ανακοίνωσαν έρευνα. Ο Μάρκο Ρούμπιο, αναπληρωτής πρόεδρος της Επιτροπής Πληροφοριών της Γερουσίας, δήλωσε ότι οι ΗΠΑ πρέπει να προβούν σε αντίποινα, αλλά μόνο όταν ο δράστης είναι σίγουρος. Ο αντιπρόεδρος της επιτροπής, Μαρκ Ουόρνερ, επέκρινε τον Πρόεδρο Τραμπ για την αποτυχία του να αναγνωρίσει ή να αντιδράσει στην παραβίαση.
Ο γερουσιαστής Ρον Γουάιντεν ζήτησε υποχρεωτικές αναθεωρήσεις ασφαλείας του λογισμικού που χρησιμοποιούν οι ομοσπονδιακές υπηρεσίες.
Στις 22 Δεκεμβρίου 2020, αφού ο υπουργός Οικονομικών των ΗΠΑ, Στίβεν Μενούτσεν, δήλωσε στους δημοσιογράφους ότι "ήταν εντελώς πάνω από αυτό", η Επιτροπή Οικονομικών της Γερουσίας ενημερώθηκε από τη Microsoft ότι παραβιάστηκαν δεκάδες λογαριασμοί ηλεκτρονικού ταχυδρομείου του Υπουργείου Οικονομικών και οι επιτιθέμενοι είχαν πρόσβαση σε συστήματα, τα οποία εξυπηρετούν ανώτερους υπαλλήλους του Υπουργείου Οικονομικών Ο γερουσιαστής Γουάιντεν είπε ότι η ενημέρωση έδειξε ότι το Υπουργείο Οικονομικών "δεν γνωρίζει ακόμη όλες τις ενέργειες που ανέλαβαν οι χάκερς ή ποιες ακριβώς πληροφορίες έχουν κλαπεί".
Στις 23 Δεκεμβρίου 2020, ο γερουσιαστής Μπομπ Μενέντεζ ζήτησε από το Στέιτ Ντιπάρτμεντ να σταματήσει τη σιωπή του σχετικά με την έκταση της παραβίασής του και ο γερουσιαστής Ρίτσαρντ Μπλούμενταλ ζήτησε το ίδιο από την διοίκηση των βετεράνων.
Ο Πρόεδρος Τραμπ
Ο Πρόεδρος Ντόναλντ Τραμπ δεν σχολίασε την επίθεση για μέρες μετά την αναφορά του, οδηγώντας τον γερουσιαστή Μιτ Ρόμνεϊ να αποδοκιμάσει τη «σιωπή και αδράνεια» του. Στις 19 Δεκεμβρίου, ο Τραμπ απάντησε δημόσια για πρώτη φορά και υποβάθμισε την επίθεση, ισχυριζόμενος ότι τα μέσα ενημέρωσης είχαν ξεπεράσει τη σοβαρότητα του περιστατικού και λέγοντας ότι "όλα είναι καλά υπό έλεγχο". Πρότεινε, χωρίς αποδείξεις, ότι η Κίνα, και όχι η Ρωσία, ενδέχεται να είναι υπεύθυνη για την επίθεση. Ο Τραμπ έπειτα άλλαξε θέμα επιμένοντας ότι είχε κερδίσει τις προεδρικές εκλογές του 2020. Υποστήριξε, χωρίς αποδεικτικά στοιχεία, ότι η επίθεση θα μπορούσε επίσης να είχε «επηρεάσει» τις μηχανές ψηφοφορίας. Ο ισχυρισμός του Τραμπ αμφισβητήθηκε από τον πρώην διευθυντή της CISA Κρις Κρεμπς, ο οποίος επεσήμανε ότι ο ισχυρισμός του Τραμπ δεν ήταν δυνατός. Ο Άνταμ Σιφ, πρόεδρος της Κοινοβουλευτικής Επιτροπής Πληροφοριών, χαρακτήρισε τις δηλώσεις του Τραμπ ως ανέντιμες, αποκαλώντας το σχόλιο ως «σκανδαλώδη προδοσία της εθνικής μας ασφάλειας» που «ακούγεται σαν να μπορούσε να είχε γραφτεί στο Κρεμλίνο».
Ο πρώην σύμβουλος εσωτερικής ασφάλειας Τόμας Π. Μπόσερτ δήλωσε: "Ο Πρόεδρος Τραμπ βρίσκεται στα πρόθυρα να αφήσει πίσω του μια ομοσπονδιακή κυβέρνηση, και ίσως έναν μεγάλο αριθμό μεγάλων βιομηχανιών, που έχουν παραβιαστεί από τη ρωσική κυβέρνηση" και σημείωσε ότι απατείται δράση του Κογκρέσου για τον μετριασμό των ζημιών που προκλήθηκαν από τις επιθέσεις.
Ο Πρόεδρος Μπάιντεν
Ο τότε εκλεγμένος πρόεδρος Τζο Μπάιντεν δήλωσε ότι θα ταυτοποιήσει και θα τιμωρήσει τους επιτιθέμενους. Ο επερχόμενος Επικεφαλής του Επιτελείου του Λευκού Οίκου του Μπάιντεν, Ρον Κλάιν, δήλωσε ότι η απάντηση της κυβέρνησης Μπάιντεν θα επεκταθεί πέραν των κυρώσεων. Στις 22 Δεκεμβρίου 2020, ο Μπάιντεν ανέφερε ότι η μεταβατική ομάδα του δεν είχε ακόμη πρόσβαση σε ορισμένες ενημερώσεις σχετικά με την επίθεση από αξιωματούχους της διοίκησης του Τραμπ.
Τον Ιανουάριο του 2021, ο Μπάιντεν διόρισε την Ελίζαμπεθ Σέργουντ-Ράνταλ ως σύμβουλο εσωτερικής ασφαλείας και την Αν Νόιμπεργκερ ως αναπληρωτή σύμβουλο εθνικής ασφάλειας για τον κυβερνοχώρο και τις αναδυόμενες τεχνολογίες.
Τον Μάρτιο του 2021, η κυβέρνηση Μπάιντεν εξέφρασε αυξανόμενες ανησυχίες για την παραβίαση, και η Γραμματέας Τύπου του Λευκού Οίκου Τζένιφερ Ψάκι τη χαρακτήρισε «ενεργή απειλή». Εν τω μεταξύ, οι The New York Times ανέφεραν ότι η κυβέρνηση των ΗΠΑ σχεδίαζε οικονομικές κυρώσεις, καθώς και «μια σειρά μυστικών ενεργειών στα ρωσικά δίκτυα» ως αντίποινα.
Στις 15 Απριλίου 2021, οι Ηνωμένες Πολιτείες απέλασαν 10 Ρώσους διπλωμάτες και εξέδωσαν κυρώσεις εναντίον 6 ρωσικών εταιρειών που υποστηρίζουν επιχειρήσεις στον κυβερνοχώρο, καθώς και 32 άτομα και οντότητες για το ρόλο τους στην παραβίαση και στη ρωσική παρέμβαση στις εκλογές για τις Ηνωμένες Πολιτείες το 2020.
Ο υπόλοιπος κόσμος
Το ΝΑΤΟ είπε ότι «αξιολογεί επί του παρόντος την κατάσταση, με σκοπό να εντοπίσει και να μετριάσει τυχόν πιθανούς κινδύνους για τα δίκτυά μας». Στις 18 Δεκεμβρίου, το Εθνικό Κέντρο Κυβερνοασφάλειας του Ηνωμένου Βασιλείου δήλωσε ότι εξακολουθεί να διερευνά τον αντίκτυπο των επιθέσεων στο Ηνωμένο Βασίλειο. Οι υπηρεσίες κυβερνοασφάλειας στο Ηνωμένο Βασίλειο και την Ιρλανδία δημοσίευσαν προειδοποιήσεις προς τους πελάτες της SolarWinds.
Στις 23 Δεκεμβρίου 2020, το Γραφείο Επιτρόπου Πληροφοριών του Ηνωμένου Βασιλείου - μια εθνική αρχή απορρήτου - ζήτησε από τους οργανισμούς του Ηνωμένου Βασιλείου να ελέγξουν αμέσως εάν επηρεάστηκαν.
Στις 24 Δεκεμβρίου 2020, το Καναδικό Κέντρο για την Κυβερνοασφάλεια ζήτησε από τους χρήστες της SolarWinds στον Καναδά να ελέγξουν τα συστήματα τους για παραβιάσεις.
Κυβερνοκατασκοπεία ή κυβερνοεπίθεση;
Η επίθεση προκάλεσε μια συζήτηση σχετικά με το αν η υπόθεση πρέπει να αντιμετωπίζεται ως κυβερνοκατασκοπεία ή ως κυβερνοεπίθεση που αποτελεί πράξη πολέμου. Οι περισσότεροι εν ενεργεία και πρώην αξιωματούχοι των ΗΠΑ θεώρησαν ότι το ρωσικό χτύπημα ήταν ένα «εντυπωσιακό και ενοχλητικό επίτευγμα κατασκοπείας», αλλά όχι κυβερνοεπίθεση, επειδή οι Ρώσοι δεν φάνηκε να καταστρέφουν ή να χειραγωγούν δεδομένα ή να προκαλούν καταστροφές (για παράδειγμα, στο ηλεκτρικό δίκτυο). Η Ερίκα Μπόργκαρντ του Atlantic Council και η Ζακλίν Σνάιντερ του Ιδρύματος Hoover υποστήριξαν ότι η παραβίαση ήταν μια πράξη κατασκοπείας που θα μπορούσε να απαντηθεί με "συλλήψεις, διπλωματία ή αντιπαραθέσεις" και δεν έχει αποδειχθεί ως κυβερνοεπίθεση, μια ταξινόμηση που θα επιτρέψει νομικά στις ΗΠΑ να ανταποκριθούν με δύναμη. Ο καθηγητής νομικής Τζακ Γκόλντσμιθ έγραψε ότι η παραβίαση ήταν μια βλαβερή πράξη κυβερνοκατασκοπείας, αλλά "δεν παραβιάζει το διεθνές δίκαιο ή τους κανόνες" και έγραψε ότι "λόγω των δικών της πρακτικών, η κυβέρνηση των ΗΠΑ έχει παραδοσιακά αποδεχθεί τη νομιμότητα της ηλεκτρονικής κατασκοπείας ξένων κυβερνήσεων στα κυβερνητικά δίκτυα των ΗΠΑ." Ο καθηγητής νομικής Μάικλ Σμιτ συμφώνησε, επικαλούμενος το εγχειρίδιο του Ταλίν.
Αντίθετα, ο πρόεδρος της Microsoft Μπράντ Σμιθ χαρακτήρισε το συμβάν κυβερνοεπίθεση δηλώνοντας ότι «δεν ήταν συνήθης κατασκοπεία, ακόμη και στην ψηφιακή εποχή», επειδή «δεν ήταν απλώς μια επίθεση σε συγκεκριμένους στόχους, αλλά στην εμπιστοσύνη και την αξιοπιστία των κρίσιμων υποδομών του κόσμου.» Ο γερουσιαστής Ντικ Ντάρμπιν  χαρακτήρισε την επίθεση ισοδύναμη με κήρυξη πολέμου.
Παραπομπές
Κατηγορία:Κυβερνοεπιθέσεις Κατηγορία:Σελίδες με μη επιθεωρημένες μεταφράσεις
Λίμνη Δύστος
thumb|250px|Άποψη της λίμνης Η Λίμνη Δύστος είναι λίμνη της Εύβοιας, που βρίσκεται νοτιοανατολικά του Αλιβερίου. Η έκταση της είναι περίπου 4,75 τ.χλμ και το μέγιστο βάθος της είναι 6 μέτρα. Τα τελευταία χρόνια η λίμνη αποξηραίνεται, λόγω της αλόγιστης άντλησης υδάτων από το γειτονικό εργοστάσιο τσιμέντων της ΑΓΕΤ-ΗΡΑΚΛΗΣ, και τη θέση της παίρνουν χωράφια.
Η λίμνη υποστηρίζεται πως σχηματίστηκε κατά την αρχαιότητα με το σφράγισμα καταβόθρας που διοχέτευε τα νερά της στον Ευβοϊκό κόλπο. Το όνομά της απέκτησε από την ομώνυμη αρχαία πόλη που ήταν κτισμένη στις όχθες της. Αρχαιολογικά στοιχεία μαρτυρούν απόπειρα αποξήρανσης της λίμνης από τους κατοίκους της αρχαίας πόλης, τον 4ο αιώνα π.Χ. Υπήρξαν σχέδια αποξήρανσης της λίμνης και σε νεότερες περιόδους τα οποία αν και δεν υλοποιήθηκαν τελικά, η λίμνη κατέληξε να αποξηραίνεται τα τελευταία χρόνια εξαιτίας κυρίως της υπεράντλησης.
Η λίμνη Δύστος είναι χαρακτηρισμένη Ζώνη Ειδικής Προστασίας καθώς και σημαντική περιοχή για τα πουλιά της Ελλάδας. Είναι υπό ένταξη τα τελευταία 15 χρόνια στο πρόγραμμα Natura 2000, με κωδικό GR 2420008, χωρίς όμως να εγγράφεται στον ειδικό κατάλογο.
Σύγχρονοι οικισμοί γύρω από την λίμνη είναι το Πράσινο (δυτικά της λίμνης), η Δύστος (βόρεια) και τα Κόσκινα (ανατολικά)
Παραπομπές
Κατηγορία:Λίμνες της Στερεάς Ελλάδας Κατηγορία:Δήμος Κύμης - Αλιβερίου
Σιδηροδρομικός Σταθμός Λιοπεσίου
Ο Σιδηροδρομικός Σταθμός Λιοπεσίου (Παιανίας) ήταν σταθμός των Σιδηροδρόμων Αττικής και μετέπειτα των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 52,999 από το σταθμό Λαυρίου. Βρισκόταν στην Παιανία (παλαιότερα Λιόπεσι) και πήρε το όνομά του από την κοινότητα (σήμερα δήμο) που εξυπηρετούσε. Εγκαινιάστηκε το 1885 και έκλεισε το 1957, μαζί με τη γραμμή Λαυρίου - Αγίων Αναργύρων. Το κτίριο του σταθμού σώζεται μέχρι σήμερα και χρησιμοποιείται ως παιδικός σταθμός. Βρίσκεται αμέσως δυτικά από την συμβολή της Λεωφόρου Λαυρίου και της οδού Αττικής. Ο χώρος των γραμμών σήμερα έχει καταληφθεί από ανοικτά γήπεδα μπάσκετ. Οι σιδηροτροχιές μέσα στον χώρο του σταθμού παρέμεναν μέχρι τα μέσα της δεκαετίας 1980.
Κατηγορία:Κλειστοί σιδηροδρομικοί σταθμοί στην Ελλάδα Λιοπεσι Λιοπεσι Κατηγορία:Παιανία
Θεισόα η Λυκόα
Η Θεισόα ήταν αρχαία πολίχνη της Αρκαδίας χτισμένη σε μικρό λόφο παρυφάδα του Λύκαιου το Κεραύσιο όρος. Σήμερα ερείπια της Θεισόας διασώζονται κοντά στο χωριό Θεισόα Ηλείας, η περιοχή μάλιστα αποτελεί σύνορο των νομών Ηλείας και Αρκαδίας. Με την ίδια ονομασία ήταν γνωστή και πόλη, Θεισόα η Κυνουριακή κοντά στην σημερινή Δημητσάνα. Αποτελούσε τμήμα της Παρρασίας χώρας μαζί με την Γόρτυνα, την Αλίφειρα, την Τραπεζούντα, την Βρένθη, την Βασιλίδα, την Θωκνία και την Λυκόα, η χώρα είχε πάρει το όνομα της από τον Παρράσιο υιό του Λυκάονα.
Σύμφωνα με την ελληνική μυθολογία οικιστής της κατά μία εκδοχή ήταν ο Θεισοεύς γιος του Λυκάων, και κατά δεύτερη εκδοχή πήρε το όνομα της από την νύμφη Θεισόα. Ο Παυσανίας την αναφέρει στο βιβλίο του "Αρκαδικά" αφού πέρασε από εκεί κατά την περιήγηση του και την βρήκε σχεδόν ερημωμένη. Στην πολίχνη ξεκινούσε, ακόμα και σήμερα, ο ποταμός Λούσιος που οι πηγές του βρίσκονταν στην Θεισόα, στα νερά του έλουσαν τον νεογέννητο Δία οι νύμφες Νέδα, Αγνώ και Θεισόα. Ήταν από τις πόλεις που οίκισαν την νέα πόλη, την Μεγαλόπολη, μετά την ίδρυση της το 370 π.χ. . Οι Θεισόα πήρε μέρος στον Τρωικό πόλεμο με τον στρατό του Αγαπήνορα.
Στα βυζαντινά χρόνια η ακρόπολη της αρχαίας πόλης μετατράπηκε σε κάστρο, το Κάστρο της Αγίας Ελένης.
Παραπομπές
Κατηγορία:Πόλεις της αρχαίας Αρκαδίας Κατηγορία:Αρχαιολογικοί τόποι στην Ηλεία
Ζακλίν Μπισέ
Η Ζακλίν Μπισέ (Αγγλικά: Jacqueline Bisset) (γεννηθείσα στις 13 Σεπτεμβρίου 1944) είναι Αγγλίδα ηθοποιός. Έχει εμφανιστεί σε πολλές αξιοσημείωτες ταινίες, όπως στην ταινία Δύο για το δρόμο του 1967 με συμπρωταγωνίστρια την Όντρεϊ Χέπμπορν και στο Μπούλιτ του 1968 με πρωταγωνιστή τον Στηβ ΜακΚουήν.
Πρώτα χρόνια
Η Γουίνφρεντ Ζακλίν Φρέιζερ Μπισέ (Winfred Jacqueline Fraser-Bisset) γεννήθηκε στο Γουέιμπριτζ της Αγγλίας. Η μητέρα της ήταν αρχιτέκτονας και δικηγόρος. Ο πατέρας της ήταν ιατρός.
Κατά τη διάρκεια του Β Παγκοσμίου Πολέμου, η μητέρα της Μπισέ ταξίδεψε με ποδήλατο από το Παρίσι προς την ακτή για να πλεύσει στη Βρετανία μαζί με στρατεύματα που υποχωρούσαν πριν από τη γερμανική εισβολή.
Όταν η Ζακλίν ήταν έφηβη, η μητέρα της διαγνώστηκε με σκλήρυνση κατά πλάκας. Το 1968, μετά από 28 χρόνια γάμου, οι γονείς της Μπισέ πήραν διαζύγιο και η Ζακλίν παρέμεινε με την άρρωστη μητέρα της. Ως παιδί, η Ζακλίν πήρε μαθήματα μπαλέτου, ενώ αργότερα σπούδασε υποκριτική και ταυτόχρονα εργάστηκε ως μοντέλο μόδας για να πληρώσει τις σπουδές της.
Παραπομπές
Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης
Διογένεια (εορτή)
Τα Διογένεια ήταν αρχαία ελληνική εορτή που τελούνταν στην αρχαία Αθήνα.
Στο τέλος της εορτής αυτή γίνονταν σπονδές και θυσιάζονταν δύο ταύροι.
Πηγές
Κατηγορία:Αρχαία Αθήνα Κατηγορία:Αρχαίες ελληνικές εορτές
Παναγιώτης Σκούφος
Ο Παναγιώτης Σκούφος (Ραφήνα, 19 Φεβρουαρίου 1942 - 7 Ιουλίου 2007) ήταν Έλληνας ποδοσφαιριστής, που αγωνιζόταν στη θέση του επιθετικού. Αγωνίστηκε το πλείστον της καριέρας του στην Προοδευτική, με την οποία συνέδεσε το όνομά του.
Αξιοσημείωτο είναι πως το Δημοτικό Γήπεδο Ραφήνας, μετονομάστηκε σε Δημοτικό Γήπεδο Ραφήνας «Παναγιώτης Σκούφος», προς τιμήν του άλλοτε Ραφηνιώτη άσσου ποδοσφαιριστή.
Καριέρα
Γεννημένος στη Ραφήνα ξεκίνησε το ποδόσφαιρο στην τοπική ομάδα Τριγλία Ραφήνας. Αγωνιζόμενος στα αθηναϊκά γήπεδα με την Τριγλία Ραφήνας και παρά το νεαρό της ηλικίας του, έκανε σπουδαίες εμφανίσεις, προκαλώντας το ενδιαφέρον των μεγάλων ομάδων. Το 1959 ξεκίνησε αρχικά να προπονείται με τον Απόλλων Αθηνών, στον οποίο όμως, όπως εκμυστηρευόταν ο ίδιος στον αδερφό του, δεν υπήρχε καλό κλίμα, κάτι που τον δυσαρεστούσε. Εκείνο το διάστημα, ένας άλλος Ραφηνιώτης ποδοσφαιριστής, ο Νίκος Μητώσης που αγωνιζόταν στην Προοδευτική, τον παρότρυνε να πάει στους «βυσσινί», κάτι που τελικά και έγινε. Παραχωρήθηκε για ένα χρόνο δανεικός στον Άρη Πειραιώς, από όπου επέστρεψε στην Προοδευτική. Αγωνιζόμενος με τα «βυσσινί», κυρίως στην Α' Εθνική, μεγαλούργησε και έγινε πανελλαδικά γνωστός, κατά τη δεκαετία 1960-1970. Είχε προκαλέσει το ενδιαφέρον του Παναθηναϊκού και της Α.Ε.Κ., αλλά ο ίδιος δεν θέλησε να αφήσει την Προοδευτική, με τη φανέλα της οποίας αγωνίστηκε μέχρι το 1975, όποτε και αποσύρθηκε από την ενεργό ποδοσφαιρική δράση. Συνολικά έκανε 321 εμφανίσεις, σε Α' και Β' Εθνική και πετυχαίνοντας συνολικά 91 γκολ, αποτελεί έναν από τους μεγαλύτερους σκόρερ στην ιστορία της Προοδευτικής.
Ντέιβ Μαστέιν
Τα πρώτα χρόνια και Metallica
Ο Ντέιβ Μαστέιν γεννήθηκε στη Λα Μέσα της Καλιφόρνια στις 13 Σεπτεμβρίου 1961 και μεγάλωσε σαν μάρτυρας του Ιεχωβά. Σε ηλικία 16 ετών, ο Μαστέιν διέμενε μόνος του, κερδίζοντας τα έξοδα του κάνοντας διακίνηση ναρκωτικών. Ήταν αυτοδίδακτος κιθαρίστας όντας ιδιαίτερα επηρεασμένος από τον Κατ Στίβενς. Μετά από ένα διάστημα, άλμπουμ των AC/DC, Motörhead, Judas Priest και γενικότερα του New Wave of British Heavy Metal έπεσαν στα χέρια του, οδηγώντας τον στο να γίνει οπαδός της μουσικής τους.
Το πρώτο συγκρότημα του Μαστέιν ήταν οι Panic, τους οποίους εγκατέλειψε για να σχηματίσει τους Metallica μαζί με τον Λαρς Ούλριχ, ο οποίος είχε βάλει αγγελία για κιθαρίστα. Μαζί με τον κιθαρίστα και τραγουδιστή Τζέιμς Χέτφιλντ και τον μπασίστα Ρον ΜακΓκόβνεϊ αποτέλεσαν την πρώτη σύνθεση του συγκροτήματος. Για αρκετούς μήνες εμφανίζονταν σε κλαμπ του Λος Άντζελες, ενώ ηχογράφησαν το ντέμο "No Life 'til Leather". Εκείνο το διάστημα ο ΜακΓκόβνεϊ απολύθηκε και τη θέση του πήρε ο Κλιφ Μπάρτον με τον όρο ότι το συγκρότημα θα μετακόμιζε στο Σαν Φρανσίσκο. Οι Metallica κέντρισαν το ενδιαφέρον της δισκογραφικής εταιρείας "Megaforce Records", με το συγκρότημα να μετακομίζει στη Νέα Υόρκη λόγω του ότι η εταιρεία έδρευε εκεί. Όταν έφθασαν στη Νέα Υόρκη, απέλυσαν τον Μαστέιν μετά την ηχογράφηση ενός ντέμο για τη "Megaforce", λόγω του γεγονότος ότι ήταν σχεδόν μόνιμα μεθυσμένος και υπό την επήρεια ναρκωτικών ουσιών. Το συγκρότημα τον οδήγησε στο σταθμό των λεωφορείων και μαζί με τον εξοπλισμό του, επέστρεψε στο Λος Άντζελες.
Megadeth
thumb|200px|Ο Ντέιβ Μαστέιν το 2010 Μετά την επιστροφή του στην γενέτειρα του, ο Μαστέιν γνώρισε τον μπασίστα Ντέιβ Έλεφσον με τον οποίο δημιούργησαν τους Megadeth, οι οποίοι συμπληρωνόταν από τον πρώην και μετέπειτα κιθαρίστα των Slayer, Κέρι Κινγκ και το ντράμερ Λι Ρας. Οι δύο τελευταίοι αντικαταστάθηκαν πριν τις ηχογραφήσεις για το πρώτο άλμπουμ του συγκροτήματος, το οποίο κυκλοφόρησε μέσω της "Capitol Records" τον Ιούνιο του 1985 με τίτλο "Killing Is My Business... and Business Is Good!".
Οι Megadeth συνέχισαν να ηχογραφούν και να περιοδεύουν κυκλοφορώντας μερικούς από τους σημαντικότερους δίσκους του heavy και thrash metal ιδιώματος, όπως τα "Peace Sells... but Who's Buying?", "Rust In Peace" και "Countdown to Extinction".
Κατά τη διάρκεια της επιτυχημένης καριέρας τους, ο Μαστέιν ήταν εθισμένος στην ηρωίνη, μεταξύ άλλων, κάτι που τον οδήγησε αρκετές φορές στα πρόθυρα του να χάσει τη ζωή του. Το 1995, αποτοξινώθηκε οριστικά με το συγκρότημα να ηχογραφεί τρία στούντιο άλμπουμ μέχρι το 2001 και να περιοδεύει συνεχώς. Ο Μαστέιν συμμετείχε σε επεισόδιο της τηλεοπτικής σειράς "The Black Scorpion", ως ο κακοποιός "Torchy Thompson".
Το 1997, δημιούργησε την επίσημη ιστοσελίδα του συγκροτήματος, στη διαχείριση της οποίας παίζει ενεργό ρόλο από τότε.
Στις αρχές του 2002, μία νευρική βλάβη στο αριστερό του χέρι, ώθησε τον Μαστέιν να διαλύσει τους Megadeth μετά τη διάγνωση ότι κατά πάσα πιθανότητα δεν θα μπορούσε να ξαναπαίξει κιθάρα όπως στο παρελθόν. Τελικά, αποδείχθηκε ότι ο Μαστέιν υπέφερε από ακτινική νευροπάθεια αλλά μετά την ανάρρωση από την εγχείρηση ήταν ικανός να επανέλθει στο μουσικό προσκήνιο παίζοντας κιθάρα, με τους Megadeth να επανέρχονται με το "The System Has Failed", το 2004.
Εκείνη τη χρονιά, ο Μαστέιν έγινε "πνευματικά αναγεννημένος" Χριστιανός και δήλωσε ότι το μέλλον της αμερικάνικης δημοκρατίας βρίσκεται στα χέρια των πολιτών. Οι απόψεις του αυτές είναι φανερές στους στίχους των τραγουδιών του συγκροτήματος που κυκλοφόρησαν μετά την αναδημιουργία τους.
Με τους Megadeth, ο Μαστέιν έχει κυκλοφορήσει 14 στούντιο δίσκους, εκ των οποίων οι έξι ανέβηκαν στο Top-10 και άλλοι τέσσερις στο Top-20 του Billboard. Έχουν ένα χρυσό, πέντε πλατινένιους και έναν διπλά πλατινένιο δίσκο, ενώ έχουν εννέα Top-20 άλμπουμ στον Καναδά. Θεωρούνται ένα από τα σπουδαιότερα συγκροτήματα του ιδιώματος, έχοντας ψηφιστεί ως το έκτο μεγαλύτερο χέβι μέταλ συγκρότημα από τους αναγνώστες του περιοδικού "Rolling Stone".
Επίσης, είναι ο δημιουργός ενός μεγάλου περιοδεύοντος φεστιβάλ με τίτλο "Gigantour", στο οποίο μετέχουν σταθερά οι Megadeth μαζί με άλλους καλλιτέχνες του χέβι μέταλ. Αξιόλογα συγκροτήματα που έχουν συμμετάσχει στην περιοδεία "Gigantour" κατά καιρούς είναι οι Dream Theater, Anthrax, Fear Factory, Nevermore, Overkill, Soulfly, Opeth, κ.α..
Προσωπική ζωή και πεποιθήσεις
Ο Ντέιβ Μαστέιν παντρεύτηκε την Πάμελα Ανν Κασελμπέρι το 1991, η οποία την επόμενη χρονιά γέννησε τον γιο του Τζάστις και το 1998 την κόρη του Ηλέκτρα. Το 2009 πήραν διαζύγιο μετά από 18 χρόνια γάμου.
Είναι γνώστης πολεμικών τεχνών έχοντας μαύρη ζώνη στο Τάε Κβον Ντο και το Καράτε, ενώ έχει βραβευθεί από την Παγκόσμια Ομοσπονδία Τάε Κβον Ντο ως πρεσβευτής καλής θέλησης.
Ο κιθαρίστας ξεκίνησε να συγκεντρώνεται στη Χριστιανική του πίστη όταν προσπαθούσε να αποτοξινωθεί και από εκεί και έπειτα αρνείται να εμφανίζονται οι Megadeth μαζί με οποιοδήποτε συγκρότημα του black metal ή γενικότερα με σατανική εικόνα.
Οι πολιτικές του απόψεις έχουν γίνει γνωστές από συνεχείς δηλώσεις του καλλιτέχνη και την αυστηρή και καυστική του κριτική πάνω στις ενέργειες των πολιτικών προσώπων. Το 1992 ήταν παρουσιαστής του εθνικού συνεδρίου του αμερικάνικου δημοκρατικού κόμματος. Το 2009 δήλωσε ότι οι στίχοι του άλμπουμ "Endgame" έχουν σαν σκοπό να επιμορφώσουν τους οπαδούς τους για την "παγκόσμια διακυβέρνηση". Το 2012 έκανε σε διάφορες περιόδους κριτική στον πρόεδρο των Ηνωμένων Πολιτειών, Μπαράκ Ομπάμα, δείχνοντας να αλλάζει τις πολιτικές απόψεις του προς την πλευρά των Ρεπουμπλικάνων.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Ροκ μουσικοί Κατηγορία:Μέλη των Metallica
The Astonishing
Το The Astonishing είναι το 13ο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 29 Ιανουαρίου 2016 μέσω της δισκογραφικής εταιρίας "Roadrunner Records".
Ηχογράφηση
Η σύνθεση του άλμπουμ ξεκίνησε τον Ιανουάριο του 2015 και παράλληλα ξεκίνησαν οι ηχογραφήσεις του στα "Cove City Sound Studios" του Λονγκ Άιλαντ της Νέας Υόρκης, όπου είχαν ηχογραφηθεί και τα προηγούμενα δύο άλμπουμ του συγκροτήματος. Το μεγαλύτερο μέρος των συνθέσεων πραγματοποιήθηκε από τον κιθαρίστα Τζον Πετρούτσι και τον κιμπορντίστα Τζόρνταν Ρούντες, ενώ η ενορχήστρωση είναι δουλειά του Ντέιβιντ Κάμπελ.
Τον Αύγουστο του ίδιου έτους, ο Τζέιμς ΛαΜπρι ηχογράφησε τα φωνητικά όλων των χαρακτήρων της ιστορίας του άλμπουμ. Το συγκρότημα είχε ξεκινήσει μία σύντομη ευρωπαϊκή περιοδεία τον Ιούλιο, αλλά συνέχισε την σύνθεση νέων κομματιών κατά την διάρκεια της περιοδείας. Οι ηχογραφήσεις ολοκληρώθηκαν τον Σεπτέμβριο και η μίξη ξεκίνησε έναν μήνα αργότερα.
Ιστορία των στίχων
Το "The Astonishing" έχει κοινό στιχουργικό περιεχόμενο, το οποίο επικεντρώνεται σε μία ομάδα επαναστατών που αντιτίθενται σε μία καταθλιπτική αυτοκρατορία. Η ιστορία διαδραματίζεται το 2285 στις βορειοανατολικές Ηνωμένες Πολιτείες, σε ένα δυστοπικό μέλλον λόγω της Μεγάλης Βόρειας Αυτοκρατορίας της Αμερικής. Η αυτοκρατορία διοικείται από τον Nafaryus, την σύζυγο του Arabelle, τον πρίγκηπα Daryus και την πριγκίπισσα Faythe. Παράλληλα, στο χωριό Ravenskill, ένας άντρας με το όνομα Gabriel κατέχει την ικανότητα να συνθέτει μουσική και να τραγουδάει. Ο αδελφός του, Arhys, είναι λοχαγός στην ομάδα επαναστατών του χωριού και έχει έναν υιό, τον Xander, ενώ η σύζυγος του Evangeline έχει πεθάνει. Η μόνη παραπομπή σε διασκέδαση προέρχεται από μηχανές ηλεκτρονικού θορύβου με την ονομασία NOMACs.
Η ικανότητα του Gabriel γίνεται γνωστή στον αυτοκράτορα, ο οποίος μεταβαίνει στο Ravenskill για να τον δει με τα μάτια του, κάτι που συμβαίνει καθώς καταφθάνει στην περιοχή. Η Faythe ερωτεύεται κρυφά με τον Gabriel, αλλά ο Nafaryus τον αντιμετωπίζει σαν απειλή για την κυριαρχία του και δίνει διορία τριών ημερών στους κατοίκους του χωριού για να τον παραδώσουν στις αρχές.
Αφού επιστρέψουν στο παλάτι, η Faythe αποφασίζει ότι πρέπει να ξαναδεί τον Gabriel και μεταβαίνει πίσω στο Ravenskill μεταμφιεσμένη. Η αυτοκράτειρα, γνωρίζοντας τις προθέσεις της προτρέπει τον πρίγκηπα να την παρακολουθήσει. Ο Daryus, ο οποίος ένιωθε παραμελημένος από τον πατέρα του για χάρη της αδελφής του, ταξιδεύει στο χωριό και η Faythe μετά την άφιξη της βρίσκει τον Xander, ο οποίος την οδηγεί στον Arhys. Εκείνη τον πείθει να την βοηθήσει και ο Arhys την οδηγεί στο κρησφύγετο του Gabriel. Η πριγκίπισσα του αναφέρει ότι πιστεύει ότι μπορεί να πείσει τον πατέρα της να αποσύρει την επικήρυξη του και ο Gabriel της λέει ότι αν μπορούσε να μιλήσει στον αυτοκράτορα θα τον έπειθε να τον αφήσει να φέρει ειρήνη στον τόπο με την δύναμη της μουσικής του.